สวัสดีค่ะ ตอนนี้หนูป่วยเป็นไทรอยด์เป็นพิษ กินยามาตลอดรักษามาเกือบ5ปีแล้ว ก้ยังมีค่าไทรอยด์เป็นพิษสูงอยู่ ใจสั่นและคอโต เพราะเครียดจากสภาพแวดล้อมที่พบเจอทุกวันค่ะ ช่วงหลังๆหนูเริ่มมีอาการวิตกกังวล ท้อแท้กับชีวิตมาก พร้อมจะเศร้าและคิดมาตลอดเวลา บางทีรู้สึกกดดันและร้องไห้ออกมาโดยไม่ทราบสาเหตุ ขี้ลืมมากค่ะ คิดช้ามาก หงุดหงิด ชอบคิดว่าตัวเองต่ำต้อยด้อยค่าไม่มีตัวตน เป็นภาระคนอื่น จนเริ่มคิดไม่อยากมีชีวิตอยู่ค่ะ เคยคิดสั้นเป็นระยะค่ะ แต่สุดท้ายก้ไม่กล้าทำกลัวเจ็บค่ะ 😂 แบบนี้คืออาการข้างเคียงชองไทรอย์เป็นพิษอย่างเดียวใช่มั้ยคะ?
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ ซึ่งหากมีโรคไทรอยด์เป็นพิษร่วมด้วย อาจทำให้ภาวะทางอารมณ์แย่ลงได้ค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ ติดตามการรักษาโรคไทรอยด์เป็นพิษอย่างสม่ำเสมอ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ